# name
Patrimoni bibliogràfic de la UB a la Biblioteca Virtual Miguel de Cervantes. Desembre 2007

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Desembre 2007.

# metadata.dc.description.abstract[].value
Amb la creació del portal institucional Universitat de Barcelona. Fons de Reserva en el marc de la Biblioteca Virtual Miguel de Cervantes, la Universitat de Barcelona (UB) posa en marxa un projecte ambiciós per difondre, fer públic i preservar el seu ric patrimoni bibliogràfic allotjat principalment a la Biblioteca de Reserva del Centre de Recursos per a l'Aprenentatge i la Investigació però també a d'altres biblioteques del CRAI de la UB amb importants col·leccions de llibres antics i rars, com són les de Dret i Medicina. La Universitat de Barcelona posarà a disposició dels usuaris, a través d'aquest portal, la reproducció digital d'una selecció d'obres originals escollides entre l'important fons que custodia. Dins aquest patrimoni bibliogràfic hi podem trobar manuscrits, pergamins, incunables, primeres edicions, llibres dels segles XVI, XVII i XVIII, en definitiva, obres representatives de la història de la UB i de la mateixa història de l'impremta tant local com estrangera, a més d'obres destacades pel seu valor intel·lectual, especialment en el marc cultural català o per la seva riquesa ornamental i la seva perfecció tècnica. Aquest portal vol ser el punt d'accés a tots aquells documents del patrimoni bibliogràfic de la UB que tenen un interès i un valor especial i/o diferencial, i que actualment tenen poca o nul·la presència en d'altres biblioteques virtuals existents a la xarxa. S'hi vol incloure especialment aquella producció que sigui d'interès per a la història i la cultura de les comunitats catalanoparlants de l'Antiga Corona d'Aragó, la qual cosa lliga amb el compromís de col·laboració amb el projecte de la Biblioteca Virtual Joan Lluís Vives que vol proposar i fer efectiva l'edició digital de les obres més representatives de la cultura catalana, valenciana i balear. Tot el material digitalitzat és del domini públic i la majoria dels documents es poden localitzar a partir de la consulta del catàleg de de fons antic (fins a 1820) de la UB. 
La Biblioteca Virtual Miguel de Cervantes estructura els seus fons en un catàleg complet. Per a localitzar i llegir les obres es disposa d'un formulari on es pot introduir una paraula clau o un conjunt de paraules clau. 
A tall d'exemple, posant 'cronica' com a títol, s'obtindrà la referència i la fitxa descriptiva de l'obra: Crònica del rei en Jacme [Manuscrit],  / Jaume I, Rei de Catalunya- Aragó, des d'on es pot iniciar la lectura. Actualment, la Biblioteca Virtual Miguel de Cervantes és la major biblioteca a la Xarxa de les lletres hispàniques i el lloc web literari en espanyol més visitat del món.

# metadata.dc.rights[].value
cc-by (c) Universitat de Barcelona. CRAI, 2007

# metadata.dc.subject.other[].value
Universitat de Barcelona. CRAI Biblioteca de Reserva

# metadata.dc.subject.other[].value
Universitat de Barcelona. CRAI Biblioteca de Fons Antic

# metadata.dc.title[].value
Patrimoni bibliogràfic de la UB a la Biblioteca Virtual Miguel de Cervantes. Desembre 2007